Euroopa tippklubid plaanivad luua oma liiga, mis halvaks nii Meistrite liiga kui ka riikide meistrivõistlused - Soccernet.ee - Jalgpall luubi all!
03. NOVEMBER 2018, 11:33 EUROSARJAD
Avalikuks saanud dokumentide kohaselt on Euroopa tippklubidel plaan juba 2021. aastaks luua iseenda liiga.
Uus võistlussari kannaks nime Superliiga ning seal hakkaks mängima 16 meeskonda, mille asutajateks oleks neist 11. Inglismaalt kuuluks sinna nimekirja Manchester United, Manchester City, Liverpool, Chelsea ja Arsenal, Hispaaniast kaks suurt ehk Real Madrid ja Barcelona, Itaalia tipud Juventus ja Milan, Prantsusmaalt PSG ning Saksamaa ainuvalitseja Müncheni Bayern, vahendas Der Spiegel.
Need 11 klubi ei saaks liigast välja kukkuda ja koht jääks alles vähemalt esimeseks 20 hooajaks. Esimesena soovitakse liigasse kutsuda Marseille (Prantsusmaa), Dortmundi Borussia (Saksamaa), Atletico Madrid (Hispaania), Milano Inter ja Roma (mõlemad Itaalia). Nemad hakkaksid võitlema püsimajäämise nimel, sest lisaks Superliigale plaanitakse luua ka sellest aste madalam sari, kust üles saaks tõusta.
Lekete kohaselt teeniksid liiga parimad klubid hooaja peale vähemalt 500 miljonit eurot. Võrdluseks pani eelmisel hooajal Meistrite liiga võitnud Real Madrid seal taskusse umbes 80 miljonit.
Kuigi liiga asutajate ringi kuuluks senise plaani kohaselt ka Müncheni Bayern, siis vähemalt nende klubi juhid on juba välja hõiganud, et kõik kuulujutud lükatakse ümber ja sellise liigaga liituda ei soovita.
Fifa • 3. nov 2018
Kas sellised asjad on siis kooskōlas katuseorganisatsiooniga? Kuidas saaks nad oma teistele liigadele kahjulikke otsuseid teha..?
Lollus • 3. nov 2018
(2001:7d0:4c00:3d80:c53.***)
See oleks nii egoistlik nendest tipptiimidest. Nagu neil raha juba küllaga poleks. Väiksemad tiimid kaotaksid nii palju sellega, kui suured lihtsalt minema lãheks. See võiks siis olla tõeline superliiga, kus mãngivadki näiteks top nelja liiga esimesed neli vms, mitte nagu nende n-ö "Superliiga". Ei saa ka aru, mille järgi neid tiime sinna võeti - kui ajaloo järgi, siis miks seal PSG ja Man. City on v kui praeguse vormi järgi, siis milan ja marseille on vist eksinud ära. Suht loll värk imo.
Eurosarjade mängudega tehakse Eestis algust 9. juulil (0) 5 min